A BIZOTTSÁG HATÁROZATA
(2004. szeptember 16.)
a 2001/376/EK bizottsági határozatnak az emlősállat-eredetű csont- és húsliszt Portugáliából való szállítása tekintetében történő módosításáról
(az értesítés a B(2004) 3463. számú dokumentummal történt)
(EGT vonatkozású szöveg)
(2004/653/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
mivel:
(1)
A szarvasmarhák szivacsos agyvelőbántalmának Portugáliában történő megjelenése miatt szükséges intézkedésekről és a dátumalapú kiviteli rendszer bevezetéséről szóló, 2001. április 18-i 2001/376/EK bizottsági határozat (3) tartalmaz néhány olyan előírást, amelyek a szivacsos agyvelőgyulladás (BSE) járvány ellen annak portugáliai kitörése miatt kerültek elfogadásra.
(2)
Az említett határozat különleges, a BSE portugáliai megjelenése miatt szükségessé vált szabályokat határoz meg, köztük az emlősállat-eredetű húsliszt, csontliszt és hús- és csontliszt és az e termékeket tartalmazó állati takarmány és trágya („hús- és csontliszt és kapcsolódó termékek”) említett tagállamból más tagállamokba vagy harmadik országokba történő szállításának tilalmát.
(3)
Mindamellett a 2001/376/EK határozat előírja azt, hogy Portugália bizonyos feltételek mellett engedélyezheti hús- és csontliszt és kapcsolódó termékek olyan más tagállamokba történő szállítását, amely államok erre engedélyt adtak.
(4)
A nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendelet (4) meghatározza az állati melléktermékek kategorizálására, összegyűjtésére, szállítására, elhelyezésére, feldolgozására, felhasználására és átmeneti tárolására vonatkozó feltételeket. Az említett rendelet szerint a BSE-vel feltételezetten vagy bizonyítottan fertőzött állatokból vagy a BSE felszámolási intézkedés szerint levágott állatokból származó anyagot tartalmazó hús- és csontliszt és kapcsolódó termékeket hulladékként kell elhelyezni elégetéssel vagy mellékelégetéssel amely egy jóváhagyott égető vagy mellékégető üzemben történik.
(5)
Portugália nem rendelkezik elegendő kapacitással a BSE-vel feltételezetten vagy bizonyítottan fertőzött állatokból vagy a BSE felszámolási intézkedés szerint levágott állatokból származó termékek elégetésére vagy mellékelégetésére. Az említett anyagok felhalmozódása köz- és állat-egészségügyi szempontból veszélyt jelenthet.
(6)
Módosítani kell a 2001/376/EK határozatban előírt feltételeket a hús- és csontliszt és kapcsolódó termékek Portugáliából történő szállítására vonatkozóan. Az említett határozatot emiatt ennek megfelelően módosítani kell.
(7)
Az ebben a határozatban előírt rendelkezések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/376/EK határozat II. melléklete ennek a határozatnak a melléklete szerint módosul.
2. cikk
Ennek a határozatnak a tagállamok a címzettjei.
Kelt Brüsszelben, 2004. szeptember 16-àn.